Raport për rezultatet e konsultimeve publike

1. Titulli i draft aktit
Projektligj “Për kontabilitetin në sektorin publik”

2. Kohëzgjatja e konsultimeve
Specifikoni kohëzgjatjen e përgjithshme të konsultimeve publike sa i përket ditëve të punës, përfshirë datën e hapjes dhe mbylljes së konsultimeve publike; nëse kohëzgjatja ishte më e shkurtër se 20 ditë pune e paraparë me ligj, jepni arsye për shkurtimin e kohëzgjatjes.

Konsultimet paraprake me aktorët kyç të interesit për hartimin e draftit fillestar janë zhvilluar në periudhën Qershor - Dhjetor 2025.
Projektligji u publikua në regjistrin e konsultimit publik gjatë periudhës 06.07.2026 -  03.08.2026, duke plotësuar afatin minimal prej 20 ditë pune që parashihet në ligj dhe ku në përfundim të kësaj periudhe u paraqit vetëm një koment.
Kohëzgjatja totale e konsultimit publik nga muaji qershor 2025 deri më datë 03.08.2026.

3. Metoda e konsultimit
Listoni të gjitha metodat e konsultimit të përdorura, të tilla si konsultimet elektronike (Regjistri Elektronik, posta elektronike, faqet e internetit, etj.), Takimet publike, seancat e organeve këshilluese…, dhe siguroni informacione për afatin kohor, kohëzgjatjen dhe afatet e tyre. Shpjegoni se si u shpërnda informacioni mbi konsultimet e hapura, si u ftuan palët e interesuara të kontribuojnë. Përfshini gjithashtu aktivitete nga konsultimet paraprake nëse janë organizuar të tilla).

Procesi i konsultimit për projektligjin “Për kontabilitetin në sektorin publik” është zhvilluar në disa faza, duke përfshirë konsultimet paraprake me aktorët e interesit, shqyrtimin teknik dhe ligjor të draftit, si dhe konsultimin publik formal, me qëllim sigurimin e një procesi gjithëpërfshirës dhe transparent dhe përfshirjen, në masën e vlerësuar të përshtatshme, të kontributeve të marra në hartimin dhe finalizimin e projektaktit.

Gjatë periudhës qershor–dhjetor 2025, Ministria e Financave ka zhvilluar konsultime paraprake me aktorët kryesorë të interesit për të diskutuar nevojat për reformimin e kuadrit të kontabilitetit në sektorin publik, problematikat e evidentuara dhe nevojat për përmirësime. Kontributet e marra gjatë kësaj faze janë përdorur në zhvillimin e draftit fillestar dhe në rishikimin e mëtejshëm të tij.

Në vijim, drafti i projektligjit është shqyrtuar në aspektin teknik dhe ligjor me mbështetjen e Bankës Botërore. Ekspertët dhe konsulentët e saj kanë dhënë komente dhe rekomandime lidhur me përmbajtjen e projektaktit, koherencën ligjore, përputhshmërinë me standardet dhe praktikat ndërkombëtare, si dhe zbatueshmërinë praktike të dispozitave të propozuara. Komentet e paraqitura janë vlerësuar nga grupi i punës dhe, kur janë konsideruar të përshtatshme dhe në përputhje me objektivat e reformës, janë reflektuar në versionet e rishikuara të projektligjit.

Në fazën e konsultimit publik, projektligji është publikuar në Regjistrin Elektronik për Njoftimet dhe Konsultimet Publike, për periudhën 6 korrik 2026 - 3 gusht 2026. Nëpërmjet këtij publikimi, publikut dhe palëve të interesuara është vënë në dispozicion projektligji dhe dokumentacioni shoqërues, duke u krijuar mundësia për paraqitjen e komenteve dhe propozimeve brenda afatit të përcaktuar. 
Projektligji është dërguar për mendim pranë Ministrisë së Drejtësisë (MD), Këshillit Kombëtar të Kontabilitetit (KKK), Institutit të Ekspertëve Kontabël të Autorizuar (IEKA), Bordit të Mbikëqyrjes Publike (BMP) dhe Kontrollit të Lartë të Shtetit (KLSH).

4. Palët e interesit të përfshira
Listoni të gjithë palët e interesuara, qoftë organizata apo individë, të cilët kanë dhënë komente/kontribut në konsultimet publike përmes metodave të ndryshme të konsultimit, gjatë gjithë procesit të hartimit.

Përmendni gjithashtu numrin dhe strukturën e palëve të interesuara që morën pjesë në takime publike ose seanca të organeve këshilluese.
Specifikoni palët e interesuara që morën pjesë në grupin e punës për hartimin e aktit.

Palët e interesit që u përfshinë në konsultimet e këtij projektakti ishin si më poshtë:

Gjatë fazës së hartimit të draftit janë zhvilluar konsultime teknike paraprake brenda Ministrisë së Financave, me përfaqësues të Këshillit Kombëtar të Kontabilitetit si edhe përfaqësues të Bankës Botërore.

Gjatë fazës së konsultimit që është kryer në rrugë elektronike nëpërmjet Regjistrit Elektronik (RENJK) u paraqit vetëm 1(një) koment nga Blerta Mjeda.



1.  Pasqyra e komenteve të pranuara me arsyetimin e komenteve të pranuara/ refuzuara
Gruponi komentet/ propozimet e pranuara sipas çështjes që ato ngritën;
Gruponi komente të ngjashme së bashku dhe renditni palët e interesuara që i ngritën ato;
Shpjegoni cili ishte vendimi i marrë dhe sqaroni shkurtimisht arsyet për të.

	Çështja e adresuar
(psh. përkufizimi i ri i…, kushtet për regjistrimin e…, rregullimi i…, etj.)
	Komenti
(grumbulloni dhe përmblidhni komente identike/të ngjashme nga palët e ndryshme të interesuara së bashku) 
	Palët e interesuara (renditni të gjithë ata që adresuan çështjen në mënyrë të ngjashme)
	Vendimi (I pranuar/I pranuar pjesërisht/I refuzuar) 
	Justifikimi

	Neni 19, pika 1: Rekomandohet që përdorimi i termit “raporti i auditimit” të shoqërohet me një referencë ndaj legjislacionit përkatës që rregullon auditimin, me qëllim shmangien e paqartësive lidhur me llojin e auditimit dhe subjektin kompetent për hartimin e raportit.
	Ku parashikohet detyrimi i auditimit? Cili është lloji i auditimit?
	Bordi i Mbikëqyrjes Publike 

BMP

Këshilli Kombëtar i Kontabilitetit
KKK
	Pranuar
	

	Në nenin 23, pika 2: Rekomandohet rishikimi i formulimit të pikës 2, pasi përcaktimi se "pasqyrat financiare të konsoliduara i nënshtrohen auditimit të jashtëm vjetor" nuk specifikon autoritetin kompetent për kryerjen e auditimit dhe bazën ligjore përkatëse.
	Për të shmangur paqartësitë interpretative dhe mbivendosjen me kompetencat e përcaktuara në legjislacionin që rregullon auditimin e jashtëm publik dhe auditimin ligjor, sugjerohet që dispozita të referojë shprehimisht se auditimi kryhet nga organet ose subjektet kompetente, sipas legjislacionit në fuqi.
	Bordi i Mbikëqyrjes Publike 

BMP
	Pranuar
	

	Në nenin 23, pika 2, termi audituesit: Rekomandohet zëvendësimi i termit "audituesit" me formulimin "organet ose subjektet kompetente që ushtrojnë auditimin sipas legjislacionit në fuqi", pasi termi "auditues" nuk identifikon qartë subjektin kompetent dhe mund të ngatërrohet me termin "auditues ligjor", i cili ka kuptim të posaçëm sipas Ligjit nr. 10091/2009, i ndryshuar.
	
	Bordi i Mbikëqyrjes Publike 

BMP
	Pranuar
	

	Neni 13, pika 1: Rekomandohet që ligji të përcaktojë parimet e përgjithshme, ndërsa rregullat teknike të njohjes dhe matjes të delegohen tek standardet përkatëse të kontabilitetit. Psh. “Njohja, matja, paraqitja dhe shpalosja e aktiveve, detyrimeve, të ardhurave dhe shpenzimeve kryhen në përputhje me Standardet Kombëtare të Kontabilitetit për Sektorin Publik, të harmonizuara me SNKSP.” 
	Dispozita aktuale hyn në një nivel teknik që normalisht rregullohet nga standardet e kontabilitetit dhe joo nga vetë ligji. Përcaktimi në ligj i bazave të matjes së aktivevedhe detyrimeve mund të krijojë paqartësi mbi hierarkinë ndërmjet ligjit, Standardeve Kombëtare të Kontabilitetit për Sektorin Publik dhe SNKSP, si edhe të kufizojë përshtatjen e ardhshme të kuadrit kombëtar me zhvillimet ndërkombëtare.
	Instituti i Ekspertëve Kontabël të Autorizuar

IEKA
	Pranuar
	

	Neni 23, pika 2: Rekomandohet rishikimi i dispozitës psh. “Pasqyrat financiare të konsoliduara të përgatitura në përputhje me këtë ligj i nënshtrohen auditimit të jashtëm, në përputhje me standardet ndërkombëtare të Auditimit dhe legjislacionit në fuqi. Njësitë raportuese sigurojnë qasje të plotë të audituesve në dokumentacionin financiar, sistemet e informacionit dhe personelin përgjegjës.” 
	Formulimi është tepër i përgjithshëm dhe mund të krijojë paqartësi në zbatim. Dispozita nuk përcakton autoritetin përgjegjës për kryerjen ose organizimin e auditimit, bazën ligjore mbi të cilën ai kryhet, standardet profesionale të zbatueshme, si dhe mënyrën e raportimit të rezultateve të auditimit.
	IEKA
	Pranuar
	

	Neni 28, pika 4/c: Rekomandohet rishikimi i dispozitës duke qartësuar mënyrën e propozimit të kësaj kandidature, duke përfshirë edhe organizatat profesionale psh. “1 anëtar, ekspert në fushën e auditimit dhe raportimit financiar, i propozuar nga organizatat profesionale, me përvojë të njohur në fushën e auditimit dhe raportimit financiar.” Me sugjerim të MD, funksionet e Komitetit do të realizohen nga Bordi i KBFP.
	Projektligji nuk përcakton mekanizmin e propozimit të ekspertit të pavarur, ndërsa përbërja nuk garanton përfaqësimin institucional të organizatave profesionale të audituesve ligjorë dhe kontabilistëve. Përfshirja e tyre do të sillte ekspertizë praktike në zbatimin e standardeve, njohje të zhvillimeve ndërkombëtare të IFAC dhe IPSASB, si dhe një perspektivë të pavarur profesionale në zhvillimin e politikave të kontabilitetit publik.
	IEKA
	Refuzuar
	Në lidhje me këtë koment, ju sqarojmë se, me sugjerim të Ministrisë së Drejtësisë (MD), është propozuar që funksionet dhe përgjegjësitë e parashikuara për Komitetin të ushtrohen nga Bordi i Kontrollit të Brendshëm Financiar Publik (KBFP), me qëllim shmangien e mbivendosjes së strukturave dhe sigurimin e një organizimi më të qartë dhe funksional të përgjegjësive.

	 Neni 20, pika 4/c: 
Neni 20 Konsolidimi i pasqyrave financiare pika 4 Pasqyrat financiare individuale dorëzohen brenda muajit shkurt, ndërsa pasqyrat financiare të konsoliduara dorëzohen brenda datës 30 prill të vitit financiar pasardhës. duhet brenda muajit mars sipas udhezimit nr 8, date 09.03.2018 i ndryshuar pika 118.
	Duhet brenda muajit mars sipas udhëzimit nr.8, datë 09.03.2018 i ndryshuar, pika 118.
	Propozimi nga komenti në RENJK
B. M
	Refuzuar
	Në lidhje me këtë koment, ju sqarojmë se bëhet fjalë për një ligj të ri, i cili vendos një kuadër të ri rregullator dhe procedurial për çështjen në fjalë. Për këtë arsye, përcaktimi i afateve përkatëse nuk bazohet në afatet e parashikuara në Udhëzimin nr. 8, por përcaktohet në përputhje me dispozitat dhe kërkesat e kuadrit të ri ligjor dhe nënligjor.
Në këtë kuptim, afatet e përcaktuara në aktet e reja duhet të vlerësohen në funksion të procedurave dhe kërkesave të reja që ato përcaktojnë dhe nuk mund të lidhen drejtpërdrejt me afatet e përcaktuara në Udhëzimin nr. 8.

	Neni 1: 
Të shtohet togëfjalëshi të raportimit financiar në sektorin publik.
	Sugjerojmë që në fund të nenit 1 të shtohet togfjalëshi. 
	KKK
	Pranuar
	

	Neni 2, pika a: 
Të shtohet togëfjalëshi “dhe raportimit financiar” dhe pika b fjala “përgatiten” zëvendësohet me fjalën “hartimin”.
	Sugjerojmë sipas komentit të shtohen togëfjalët sipas komentit për arsye se ka më shumë kuptim dhe qartësim.
	KKK
	Pranuar
	

	Neni 3, pika 1: 
Sugjerojmë që të unifikohet termi “njësitë” në të gjithë trupin e ligjit …..opsion “njësi ekonomike publike” ose “njësi raportuese”.
	Termi i dytë është i formuluar qartë tek përkufizimet.
	
KKK
	Pranuar
	

	Neni 3, pika 2: Të gjendet një emërtim tjetër i përshtatshëm për termin “organizatat jofitimprurëse” …..opsion “njësitë ekonomike publike jofitimprurëse”.
	Për të mos u mbivendosur gabimisht me konceptin e OJF-ve të përkufizuara në ligjin për OJF-të dhe në SKK 15.
	
KKK
	Pranuar
	

	Neni 4, pika 14,15,16,17 dhe Neni 5: Përkufizimet e elementëve të pasqyrave financiare, parimet e raportimit financiar dhe politikat kontabël të jepen në një dokument me vete. Sigurohet fleksibiliteti i përmirësimit të vazhdueshëm të parimeve të raportimit financiar dhe lehtësohet kuptueshmëria e parimeve themelore të ligjit. 
	Nëse përkufizimet e elementëve të pasqyrave financiare, parimet e raportimit financiar dhe politikat kontabël do të jenë pjesë e ligjit atëherë duhen rishkruar të plota.
	KKK
	Pranuar
	

	Neni 6, pika 2: 
Të evitohen përsëritjet…........metoda është sqaruar shumë qartë tek përkufizimet.
	Në lidhje me këtë koment, ju sqarojmë se kjo fjali duhet të jetë në ligj si definim, për të qartësuar implementimin e kontabilitetit accrual.
	KKK
	Pranuar
	

	Neni 13: 
Sugjerojmë të mbetet në ligj rregullimi sipas pikës 4 të këtij neni. Përkufizimet e elementëve të pasqyrave financiare, parimet e raportimit financiar dhe politikat kontabël të jepen në një dokument me vete. Sigurohet fleksibiliteti i përmirësimit të vazhdueshëm të parimeve të raportimit financiar dhe lehtësohet kuptueshmëria e parimeve themelore të ligjit.
	Nëse përkufizimet e elementëve të pasqyrave financiare, parimet e raportimit financiar dhe politikat kontabël do të jenë pjesë e ligjit atëherë duhen rishkruar të plota.
	KKK
	Pranuar
	

	Neni 14: Përkufizimet e elementëve të pasqyrave financiare, parimet e raportimit financiar dhe politikat kontabël të jepen në një dokument me vete. Sigurohet fleksibiliteti i përmirësimit të vazhdueshëm të parimeve të raportimit financiar dhe lehtësohet kuptueshmëria e parimeve themelore të ligjit. 
	Nëse përkufizimet e elementëve të pasqyrave financiare, parimet e raportimit financiar dhe politikat kontabël do të jenë pjesë e ligjit atëherë duhen rishkruar të plota.
	KKK
	Pranuar
	

	Neni 16, pika 1: 
Të shtohet togfjalëshi “Parimet e Kontabilitetit dhe Raportimit Financiar ne Sektorin Publik”.
	Sugjerojmë të shtohet togfjalëshi sipas komentit për arsye që të jetë term i njëjtë në të gjithë projektligjin.
	KKK
	Pranuar
	

	Neni 17, pika 1: 
Fjala “Raporte” zëvendësohet me fjalën “Pasqyra”.
	Sugjerojmë të zëvendësohet fjala që të ketë më shumë kuptim.
	KKK
	Pranuar
	

	Neni 20, pika 1: Operacionet nuk janë elemente të pasqyrave financiare me qëllim të përgjithshëm.
	Në lidhje me këtë koment ju sqarojmë se operacionet nuk janë elemente të pasqyrave financiare me qëllim të përgjithshëm.
	KKK
	Pranuar
	

	Neni 20, pika 3: 

	Kjo pikë e ligjit kërkon sqarime të posacme në udhëzim lidhur me detyrimin ose jo të hartimit të pasqyrave të konsoliduara të mëmave në nivel më të ulët.
	KKK
	Pranuar
	

	Neni 21, pika 1, Neni 24, pika 1, Neni 27, Neni 28 dhe Neni 29: Termi “Rregullat e Kontabilitetit Publik” në të gjithë projektligjin zëvendësohet me termin “Parimet e Kontabilitetit dhe Raportimit Financiar në Sektorin Publik”.
	Termi “Rregullat e Kontabilitetit Publik” në të gjithë projektligjin zëvendësohet me termin “Parimet e Kontabilitetit dhe Raportimit Financiar në Sektorin Publik”.
	KKK
	Pranuar
	

	Neni 30, pika 2: Përdoret dy herë termi përfshirë….paragrafi është konfuz….mund të ndahet në dy fjali për të qartësuar përgjegjësitë në nivel të lartë drejtues si dhe në nivel operacional ku përmenden nëpunësi autorizues dhe ai zbatues. 
	Por më e rëndësishmja është të qartësohet termi nëpunës civil sepse kuptohet si “nëpunes me status civil” dhe keqinterpretohet sikur le jashtë përgjegjësisë ata me kod pune…
	KKK
	Pranuar
	

	Neni 32, pika 3: 
Fjala “progresin” zëvendësohet me fjalën “ecurinë”.
	Gjithashtu pas fjalës ...fushën e kontabilitetit.. shtohet togëfjalëshi “në sektorin..”
	KKK
	Pranuar
	



